Na ekskurziji smo proveli tri dana – 18., 19. I 20. Ožujka. Krenuli smo iz Rijeke prema Splitu. U društvu lokalnog vodiča razgledali smo Split. Vidjeli smo Dioklecijanovu palaču i saznali nešto o njoj i njenoj povijesti, za sreću smo dotakli palac Grgura Ninskog, vidjeli spomenik Marku Maruliću, Peristil, Katedralu sv. Dujma, Prokurative i prošetali se splitskom rivom. Ostatak grada i trgovine obišli smo u slobodno vrijeme. Posjetili smo i stadion Poljud. Iz Splita smo krenuli u Makarsku u hotel ,,Biokovka“ gdje smo noćili. Ujutro, nakon doručka krenuli smo u pravcu Dubrovnika. Na putu smo vidjeli Solin, Baćinska jezera koja su kriptodepresija, i dolinu Neretve. O Dubrovniku i njegovoj povijesti saznali smo mnogo toga. Vidjeli smo palaču Sponza, Orlandov stup, Knežev dvor, kulu Minčetu, Lovrijenac, Spomenik Marinu Držiću… Prošetali amo Stradunom , ali i Dubrovačkim zidinama. Nakon ručka imali smo slobodno vrijeme, a zatim smo se vratili u hotel. Budući da smo odsjeli u hotelu ,,Biokovka“ odlučili smo razgledati Makarsku. Treći dan bilo je vrijeme za povratak, a prije smo posljetili deltu Neretve. Neretvanskim lađama vozili smo se kroz kanale i rukavce do stare neretvanske kuće u kojoj smo ručali. Nakon ručka i fotografiranja vratili smo se u autobus i krenuli prema Rijeci. Putem smo stali u Neumu i u odmorištu Krka s kojih se pružao predivan pogled. U Rijeku smo stigli u večernjim satima.